
Koszinusz hajtopár kapcsolódásának vizsgálata Autodesk-Inventor környezetben

Kivonat
A koszinusz fogaskerekek a fogaskerékhajtások egyik speciális típusát képviselik, ahol a fogak profilját generáló elméleti lécet a koszinusz függvénnyel írjuk le. Az [1-2] alapján a koszinuszos fogaskerékhajtás kisebb csúszási együtthatóval rendelkezik, továbbá a terhelés alkalmával ébredő érintkezési, továbbá hajlítási feszültségei csökkennek az evolvens fogaskerékhez viszonyítva. A koszinusz hajtópár fő előnye a fogtő láthatóan nagyobb merevségében rejlik: ez csökkentheti a fogaskerekek kopását és növelheti az élettartamukat, különösen nagy terhelésű és nagy sebességű alkalmazásokban. Az evolvens profilú fogaskerekekkel szemben a koszinusz fogaskerekek esetében kis fogszám esetén nem jelenik meg alámetszés.
Dolgozatomban a már említett koszinusz fogaskerekek, profiljának kialakítását, a kialakított kerekek kapcsolódását, valamint a profileltolás nélküli, illetve a profileltolásos koszinusz fogaskerékpárok vizsgálatát végeztem. Mathcad környezetben felírtam a fogaskerekek sajátos kapcsolódásának matematikai modelljét, amely eltér a már jól ismert evolvens fogaskerekekétől. Mivel az Autodesk-Inventor környezetben nem lehet egyidejű legördülő-kivonó szimulációt végezni, a legkézenfekvőbb megoldás mellett döntöttem, amely ez esetben az Autodesk-Autocad volt. Az Autodesk-Autocad saját programozási felületét, az Autolispet felhasználva egy olyan programot írtam [4],[6-7], amely egy egyidejű legördülő-kivonó műveletet valósit meg. Létrehoztam különböző a fogaskerékpár- modelleket Autodesk Autocad környezetben, majd ezeken vizsgálatokat végeztem Autodesk Inventor környezetben. 



